เกือบทุกครั้งที่คุณป้าแว๊บไปอุดรจะต้องขอไปกินแหนมเนืองตลอด จนเพื่อนๆเบื่อไปซักพัก
จะบอกว่าแหนมเนืองของเด่นดังเด็ดก็ต้องอุดรธานี หรือหนองคายเท่านั้นแหละ
ที่อื่นอย่าหวังสู้เลยนะ
"VT แหนมเนือง" ต้นตำรับเมืองอุดรธานี ถือเป็นของดีเมืองอุดรที่ทุกคนควรมา คุณป้าบอกเลยว่ามาเหอะ แล้วจะอิ่มอร่อย วันนี้มาแค่สองคนก้ต้องสั่งของเด็ด 
'แหนมเนืองชุดเล็ก' (170) ถ้ากินน้อยสั่งแค่นี้ยังอิ่มเลย เด็ดอยู่ที่น้ำจิ้ม คุณป้าบอกเลยว่าที่ไหนๆก็ไม่เด้ดเท่า 
'พันหอม' (70) หลายคนอาจจะไม่รู้จัก มันจะเป็นผักกาดหอมพันด้วยหมูยอ ทับด้วยไข่เจียวเนื้อเนียนๆ เมนูนี้คุณป้าชอบมาก ซื้อกลับบ้านเพิ่มมาอีก
'กระยอทอด' (70) คนกรุงเทพเรียกปอเปี๊ยะทอด ของแท้แบบนี้ไส้ไม่เน้นถั่วงอกนะจ๊ะ จะมีวุ้นเส้นมีหมูอัดแน่นมาเลย จานนี้ก็อร่อยแนมด้วยผักและน้ำจิ้มของเขา